Оқу ісінің меңгерушісі: Жармуханов А.К

Күні: 23.01.2017

Сынып: 6 «а», «ә»

 Пәні: Қазақ тілі

**Сабақтың тақырыбы**: **Етістіктің түрлері. Етістер**

**Сабақтың мақсаты:**

1. Етіс және оның түрлері туралы түсінік беру;
2. Оқушылардың тілін , ойын , сөздік қорын молайту, есте сақтау қабілеттерін дамыту.
3. Оқушыларды ұқыптылыққа, әдемі, таза жазуға баулу.

**Сабақтың түрі:** жаңа тақырып

**Сабақтың көрнекілігі:** суреттер, математикалық өлең-есептер.

**Сабақтың әдісі:** сұрақ – жауап.

**Пәнаралық байланыс:** математика, ана тілі.

**І. Ұйымдастыру кезеңі.**

1.Сәлемдесу.

2.Сыныптың тазалығына көңіл бөлу

3.Сабаққа зейіндерін аудару

**ІІ. Үй тапсырмасын тексеру**.

**222-жаттығу**. Етістіктердің қосымшасын дефиспен бөліп, көшіріп жазу.

Сұрақ-жауап:

1.Болымды етістік дегеніміз не? Мысалдар келтіру

2.Болымсыз етістік дегеніміз не? Мысалдар келтіру. Олардың жасалу жолын айту

3.Сабақты етістік дегеніміз не? Мысал келтіру

4.Салт етістік дегеніміз не? Мысал келтіру

**ІІІ.Жаңа тақырып. Етістіктің түрлері. Етістер**

 Іс-әрекет пен оны жүзеге асырушы арасындағы қатынасты білдіретін (белгілі бір қосымшалар арқылы жасалатын ) етістік түрі **етіс** деп аталады.

|  |  |
| --- | --- |
| Алма таранды.(өздік етіс)Мұғалім оқушыларға диктант жаздырды. (өзгелік етіс)Кір жуылды. (ырықсыз етіс)  Айман үй жинасты. (ортақ етіс)  | Ол жуынды (өздік етіс) Ол баласына кітап оқытты .(өзгелік етіс)Әңгіме айтылды. (ырықсыз етіс) Олар бір-бірімен хат жазысты. (ортақ етіс) |

Кез келген етістік етіс бола ала ма? Ойланып көріңдер.

Қазақ тіліндегі етістер **4 түрге** бөлінеді.

1. Өздік етіс (іс-әрекетті өзі орындайды)
2. Өзгелік етіс (біреуге орындатқызады)
3. Ырықсыз етіс (еріктен тыс, өзінен –өзі іске асатын қимылдың сипаты)
4. Ортақ етіс (екі немесе бірнеше адамға ортақ іс-әрекет

 **Семантикалық карта**

|  |  |  |  |  |  |
| --- | --- | --- | --- | --- | --- |
| № | Етістер  | Өздік етіс  | Өзгелік етіс  | Ырықсыз етіс  | Ортақ етіс  |
| 1 | Омар мен Оспан шөп түсірісті  |  |  |  | + |
| 2 | Он күннің ішінде қамал алынды  |  |  | + |  |
| 3 | Айна әжеме көйлек тігісті  |  |  |  | + |
| 4 | Ол Асанға етігін тіктірді |  | + |  |  |
| 5 | Шаң басып жатқан үй тазаланды  |  |  | + |  |
| 6 | Ол баласына өлең жазғызды  |  | + |  |  |
| 7 | Ол бізге үй салысты  |  |  |  | + |
| 8 | Асан өзі ерте тұрып ,жуынды  | + |  |  |  |
| 9 | Айнур мен айжан хат жазысты  |  |  |  | + |
| 10 | Бала өзі киінді  | + |  |  |  |

**ІV. Оқулықпен жұмыс.**

**223-жаттығу. Көп нүктенің орнына тиісті жұрнақтарды қойып жазыңдар.**

**224-жаттығу** Сақтанатын жамандық қанша , санап шығыңдар. Мағынасын талдаңдар. Жалғастырыңдар, сендер тағы неден сақтануға ақыл-кеңес берер едіңдер?

**V.Сабақты бекіту**

1.Етіс дегеніміз не? 2.Етістер неше түрге бөлінеді? Оларды ата?

**VІ.Үйге жұмыс.** Ойдан бір сөзді септеу